Ehdotus: neuvoston päätös Euroopan yhteisöjen ja niiden jäsenvaltioiden sekä Israelin valtion välisestä assosiaatiosta tehdyn Euro-Välimeri-sopimuksen 68 artiklan täytäntöönpanoa koskevasta assosiaationeuvostossa vahvistettavasta yhteisön kannasta /* KOM/2000/0337 lopull. */





Ehdotus: NEUVOSTON PÄÄTÖS Euroopan yhteisöjen ja niiden jäsenvaltioiden sekä Israelin valtion välisestä assosiaatiosta tehdyn Euro-Välimeri-sopimuksen 68 artiklan täytäntöönpanoa koskevasta assosiaationeuvostossa vahvistettavasta yhteisön kannasta (komission esittämä) PERUSTELUT 1. Euroopan yhteisöjen ja niiden jäsenvaltioiden sekä Israelin valtion välisestä assosiaatiosta tehdyn Euro-Välimeri-sopimuksen 68 artiklassa määrätään assosiaationeuvoston toiminnasta ja tarkennetaan, että assosiaationeuvosto vahvistaa työjärjestyksensä. 2. Komission laatima luonnos perustuu pitkälti muissa assosiaatiosopimuksissa, erityisesti Keski- ja Itä-Euroopan maiden sekä Tunisian kanssa tehdyissä sopimuksissa vahvistettuihin työjärjestyksiin. 3. Neuvostoa kehotetaan hyväksymään yhteisön yhteisenä kantana seuraava luonnos EY-Israel-assosiaationeuvoston päätökseksi assosiaationeuvoston työjärjestyksen vahvistamisesta; päätöksen liitteenä on luonnos assosiaatiokomitean työjärjestykseksi. Ehdotus: NEUVOSTON PÄÄTÖS Euroopan yhteisöjen ja niiden jäsenvaltioiden sekä Israelin valtion välisestä assosiaatiosta tehdyn Euro-Välimeri-sopimuksen 68 artiklan täytäntöönpanoa koskevasta assosiaationeuvostossa vahvistettavasta yhteisön kannasta EUROOPAN YHTEISÖJEN NEUVOSTO, joka ottaa huomioon Euroopan yhteisön perustamissopimuksen ja erityisesti sen 300 artiklan 2 kohdan toisen alakohdan, ottaa huomioon komission ehdotuksen, sekä katsoo seuraavaa: (1) Euroopan yhteisöjen ja niiden jäsenvaltioiden sekä Israelin valtion välisestä assosiaatiosta tehty Euro-Välimeri-sopimus tehtiin 17 päivänä huhtikuuta 2000. (2) Sopimuksen 68 artiklassa määrätään, että assosiaationeuvosto vahvistaa työjärjestyksensä, ON PÄÄTTÄNYT SEURAAVAA: Ainoa artikla Euroopan yhteisöjen ja niiden jäsenvaltioiden sekä Israelin valtion välisestä assosiaatiosta tehdyllä Euro-Välimeri-sopimuksella perustetussa assosiaationeuvostossa vahvistettava yhteisön kanta, joka koskee kyseisen sopimuksen 68 artiklan täytäntöönpanoa, on liitteenä oleva ehdotus assosiaationeuvoston päätökseksi. Tehty Brysselissä Neuvoston puolesta Puheenjohtaja LIITE Luonnos: Euroopan yhteisöjen ja niiden jäsenvaltioiden sekä Israelin valtion assosiaationeuvoston päätös N:o 1/2000 assosiaationeuvoston työjärjestyksen vahvistamisesta ASSOSIAATIONEUVOSTO, joka ottaa huomioon Euroopan yhteisöjen ja niiden jäsenvaltioiden sekä Israelin valtion välisestä assosiaatiosta tehdyn Euro-Välimeri-sopimuksen ja erityisesti sen 67-75 artiklan, sekä katsoo, että: kyseinen sopimus tuli voimaan 1 päivänä kesäkuuta 2000, ON PÄÄTTÄNYT SEURAAVAA: 1 artikla Puheenjohtaja Assosiaationeuvoston puheenjohtajana toimii vuorotellen 12 kuukauden ajan yhteisön ja sen jäsenvaltioiden puolesta Euroopan unionin neuvoston edustaja sekä Israelin hallituksen edustaja. Ensimmäinen kausi alkaa assosiaationeuvoston ensimmäisenä kokoontumispäivänä ja päättyy 31 päivänä joulukuuta 2000. 2 artikla Kokoukset Assosiaationeuvosto kokoontuu ministeritasolla säännöllisesti kerran vuodessa. Jos sopimuspuolet niin sopivat, jommankumman sopimuspuolen pyynnöstä voidaan pitää assosiaationeuvoston ylimääräisiä istuntoja. Jos sopimuspuolet eivät toisin sovi, assosiaationeuvoston kokoukset pidetään Euroopan unionin neuvoston tavanomaisessa kokouspaikassa sopimuspuolten keskenään sopimana ajankohtana. Assosiaationeuvoston sihteerit kutsuvat yhdessä koolle assosiaationeuvoston kokoukset puheenjohtajan suostumuksella. 3 artikla Edustus Assosiaationeuvoston jäsenet, jotka ovat estyneet osallistumasta kokoukseen, voivat käyttää edustajaa. Jos joku jäsen haluaa käyttää edustajaa, hänen on ilmoitettava puheenjohtajalle edustajansa nimi ennen sen istunnon alkua, jossa hänellä on edustaja. Assosiaationeuvoston jäsenen edustajalla on kaikki varsinaisen jäsenen oikeudet. 4 artikla Valtuuskunnat Assosiaationeuvoston jäsenillä voi olla apunaan virkamiehiä. Ennen kutakin kokousta sopimuspuolten valtuuskuntien suunniteltu kokoonpano ilmoitetaan puheenjohtajalle. Euroopan investointipankin edustaja osallistuu assosiaationeuvoston kokouksiin tarkkailijana, kun esityslistalla on sitä koskevia asioita. Assosiaationeuvosto voi kutsua muita kuin jäseniä osallistumaan kokouksiinsa saadakseen tietoja erityisistä aiheista. 5 artikla Sihteeristö Yksi Euroopan unionin neuvoston pääsihteeristön virkamies ja yksi Israelin Brysselin-edustuston virkamies toimivat yhdessä assosiaationeuvoston sihteereinä. 6 artikla Kirjeenvaihto Assosiaationeuvostolle osoitetut kirjeet lähetetään assosiaationeuvoston puheenjohtajalle Euroopan unionin neuvoston pääsihteeristön osoitteeseen. Molemmat sihteerit huolehtivat tämän kirjeenvaihdon toimittamisesta assosiaationeuvoston puheenjohtajalle ja tarvittaessa sen jakelusta assosiaationeuvoston muille jäsenille. Tämä kirjeenvaihto lähetetään komission pääsihteeristölle, jäsenvaltioiden pysyville edustustoille ja Israelin Brysselin-edustustolle. Sihteerit toimittavat assosiaationeuvoston puheenjohtajalta peräisin olevat tiedonannot vastaanottajille, ja ne jaetaan tarvittaessa assosiaationeuvoston muille jäsenille edellisessä kohdassa ilmoitettuihin osoitteisiin. 7 artikla Julkisuus Jollei toisin päätetä, assosiaationeuvoston kokoukset eivät ole julkisia. 8 artikla Kokousten esityslista 1. Puheenjohtaja laatii jokaista kokousta varten ehdotuksen esityslistaksi. Assosiaationeuvoston sihteerit lähettävät sen 6 artiklassa tarkoitetuille vastaanottajille viimeistään 15 päivää ennen kokouksen alkua. Esityslistaehdotukseen otetaan asiat, joiden esityslistalle ottamista koskeva pyyntö on saapunut puheenjohtalle vähintään 21 päivää ennen kokouksen alkua, ja nämä asiat otetaan esityslistaehdotukseen ainoastaan, jos niihin liittyvät asiakirjat on toimitettu sihteereille viimeistään kyseisen esityslistan lähettämispäivänä. Assosiaationeuvosto hyväksyy esityslistan kunkin kokouksen alussa. Muita kuin esityslistaehdotuksessa olevia asioita voidaan ottaa esityslistalle kummankin sopimuspuolen suostumuksella. 2. Puheenjohtaja voi kummankin sopimuspuolen suostumuksella lyhentää 1 kohdassa mainittuja määräaikoja jonkin erityistapauksen niin edellyttäessä. 9 artikla Pöytäkirja Sihteerit laativat kustakin kokouksesta pöytäkirjaehdotuksen. Pöytäkirja sisältää yleensä jokaisen esityslistalla olevan asian osalta: - maininnan assosiaationeuvoston käsiteltäväksi toimitetuista asiakirjoista - lausumat, jotka joku assosiaationeuvoston jäsen on pyytänyt kirjattaviksi - tehdyt päätökset, sovitut julistukset ja tehdyt päätelmät. Pöytäkirjaehdotus annetaan assosiaationeuvoston hyväksyttäväksi. Se hyväksytään kolmen kuukauden kuluessa kustakin assosiaationeuvoston kokouksesta. Hyväksymisen jälkeen puheenjohtaja ja molemmat sihteerit allekirjoittavat pöytäkirjan. Sitä säilytetään Euroopan unionin neuvoston pääsihteeristön arkistossa, joka on assosiaationeuvoston asiakirjojen säilytyspaikka, ja sen oikeaksi todistettu jäljennös toimitetaan kaikille 6 artiklassa tarkoitetuille vastaanottajille. 10 artikla Päätökset ja suositukset 1. Assosiaationeuvosto tekee päätöksensä ja antaa suosituksensa sopimuspuolten yhteisellä sopimuksella. Istuntojen välillä assosiaationeuvosto voi sopimuspuolten niin sopiessa tehdä päätöksiä ja antaa suosituksia kirjallista menettelyä noudattaen. 2. Euro-Välimeri-sopimuksen 69 artiklassa tarkoitettujen assosiaationeuvoston päätösten otsikkona on 'päätös' ja suositusten otsikkona 'suositus', ja niiden jäljessä on järjestysnumero, tekemis- tai antamispäivä ja aihe. Puheenjohtaja allekirjoittaa assosiaationeuvoston päätökset ja suositukset, ja molemmat sihteerit todistavat ne oikeiksi. Päätökset ja suositukset toimitetaan kaikille 6 artiklassa tarkoitetuille vastaanottajille. Assosiaationeuvosto voi päättää päätöstensä ja suositustensa julkaisemisesta Euroopan yhteisöjen virallisessa lehdessä ja Israelin julkaisussa Reshumot. 11 artikla Kielet Assosiaationeuvoston viralliset kielet ovat kummankin sopimuspuolen viralliset kielet. Jollei toisin päätetä, assosiaationeuvosto tekee ratkaisunsa kyseisillä kielillä laadittujen asiakirjojen perusteella. 12 artikla Kulut Yhteisö ja Israel vastaavat kuluista, joita niille aiheutuu osallistumisesta assosiaationeuvoston kokouksiin sekä henkilöstö-, matka- ja oleskelukulujen että posti- ja televiestintäkulujen osalta. Kokousten tulkkauksesta sekä asiakirjojen kääntämisestä ja jäljentämisestä aiheutuvista kuluista vastaa Euroopan yhteisö, lukuun ottamatta tulkkaukseen tai kääntämiseen heprean kieleen tai heprean kielestä liittyviä kuluja, joista vastaa Israel. Kokousten aineellisiin järjestelyihin liittyvistä kuluista vastaa kokoukset järjestävä sopimuspuoli. 13 artikla Assosiaatiokomitea 1. Assosiaatiokomitea avustaa assosiaationeuvostoa sen tehtävien hoitamisessa. Se koostuu Euroopan unionin neuvoston jäsenten edustajista ja Euroopan yhteisöjen komission edustajista sekä Israelin hallituksen edustajista, jotka ovat yleensä korkea-arvoisia virkamiehiä. 2. Assosiaatiokomitea valmistelee assosiaationeuvoston kokoukset ja käsiteltävät asiat, panee tarvittaessa täytäntöön tämän päätökset ja yleisesti varmistaa assosiaatiosuhteiden jatkuvuuden ja Euro-Välimeri-sopimuksen toimivuuden. Se tutkii kaikki assosiaationeuvoston sen käsiteltäviksi lähettämät kysymykset sekä kaikki muut kysymykset, jotka voivat tulla esiin Euro-Välimeri-sopimuksen päivittäisen soveltamisen yhteydessä. Se antaa luonnoksia tai ehdotuksia päätöksiksi ja suosituksiksi assosiaationeuvoston hyväksyttäviksi. 3. Siinä tapauksessa, että Euro-Välimeri-sopimuksessa määrätään kuulemisvelvoitteesta tai -mahdollisuudesta, kuuleminen voi tapahtua assosiaatiokomiteassa. Se voi jatkua assosiaationeuvostossa, jos sopimuspuolet niin sopivat. 4. Assosiaatiokomitean työjärjestys on tämän päätöksen liitteenä. Tehty Brysselissä Assosiaationeuvoston puolesta Puheenjohtaja LIITE II ASSOSIAATIOKOMITEAN TYÖJÄRJESTYS 1 artikla Puheenjohtaja Assosiaatiokomitean puheenjohtajana toimii vuorotellen 12 kuukauden ajan yhteisön ja sen jäsenvaltioiden puolesta Euroopan unionin neuvoston edustaja sekä Israelin hallituksen edustaja. Ensimmäinen kausi alkaa assosiaationeuvoston ensimmäisenä kokoontumispäivänä ja päättyy 31 päivänä joulukuuta 2000. 2 artikla Kokoukset Assosiaatiokomitea kokoontuu tilanteen niin vaatiessa ja molempien sopimuspuolten sopimuksella. Assosiaatiokomitean kokoukset pidetään molempien sopimuspuolten yhdessä sopimana päivänä niiden sopimassa paikassa. Assosiaatiokomitean kokoukset kutsuu koolle puheenjohtaja, yleensä vähintään kerran vuodessa. 3 artikla Valtuuskunnat Ennen kutakin kokousta sopimuspuolten valtuuskuntien aiottu kokoonpano ilmoitetaan puheenjohtajalle. 4 artikla Sihteeristö Yksi Euroopan unionin neuvoston pääsihteeristön virkamies ja yksi Israelin hallituksen virkamies toimivat yhdessä assosiaatiokomitean sihteereinä. Kaikki tämän päätöksen soveltamisalaan kuuluvat, assosiaatiokomitean puheenjohtajalle tarkoitetut tai häneltä peräisin olevat tiedonannot toimitetaan assosiaatiokomitean sihteereille sekä assosiaationeuvoston sihteereille ja puheenjohtajalle. 5 artikla Julkisuus Jollei toisin päätetä, assosiaatiokomitean kokoukset eivät ole julkisia. 6 artikla Kokousten esityslista 1. Puheenjohtaja laatii jokaista kokousta varten ehdotuksen esityslistaksi. Assosiaatiokomitean sihteerit lähettävät sen 4 artiklassa tarkoitetuille vastaanottajille viimeistään 15 päivää ennen kokouksen alkua. Esityslistaehdotukseen otetaan asiat, joiden esityslistalle ottamista koskeva pyyntö on saapunut puheenjohtalle vähintään 21 päivää ennen kokouksen alkua, ja nämä asiat otetaan esityslistaehdotukseen ainoastaan, jos niihin liittyvät asiakirjat on toimitettu sihteereille viimeistään kyseisen esityslistan lähettämispäivänä. Assosiaatiokomitea voi pyytää asiantuntijoita osallistumaan kokouksiinsa saadakseen tietoa erityisistä aiheista. Assosiaatiokomitea hyväksyy esityslistan kunkin kokouksen alussa. Muita kuin esityslistaehdotuksessa olevia asioita voidaan ottaa esityslistalle kummankin sopimuspuolen suostumuksella. 2. Puheenjohtaja voi kummankin sopimuspuolen suostumuksella lyhentää 1 kohdassa mainittuja määräaikoja jonkin erityistapauksen niin edellyttäessä. 7 artikla Pöytäkirja Jokaisesta kokouksesta laaditaan pöytäkirja, joka perustuu puheenjohtajan laatimaan yhteenvetoon assosiaatiokomitean tekemistä päätelmistä. Assosiaatiokomitean hyväksyttyä pöytäkirjan puheenjohtaja ja sihteerit allekirjoittavat ja kumpikin sopimuspuoli arkistoi sen. Jäljennös pöytäkirjasta toimitetaan kaikille 4 artiklassa tarkoitetuille vastaanottajille. 8 artikla Asioiden käsittely Erityisissä tapauksissa, joissa assosiaationeuvosto on Euro-Välimeri-sopimuksen nojalla valtuuttanut assosiaatiokomitean tekemään päätöksiä ja/tai antamaan suosituksia, niiden otsikkona on 'päätös' tai 'suositus', jonka jäljessä on järjestysnumero, tekemis- tai antamispäivä ja aihe. Aina kun assosiaatiokomitea tekee päätöksen, assosiaationeuvoston työjärjestyksen vahvistamisesta tehdyn assosiaationeuvoston päätöksen N:o 1/2000 10 ja 11 artiklaa sovelletaan soveltuvin osin. Assosiaatiokomitean päätökset ja suositukset toimitetaan tämän liitteen 4 artiklassa tarkoitetuille vastaanottajille. 9 artikla Kulut Yhteisö ja Israel ottavat vastatakseen kuluista, joita niille aiheutuu osallistumisesta assosiaatiokomitean sekä Euro-Välimeri-sopimuksen 73 artiklan nojalla perustettujen työryhmien kokouksiin sekä henkilöstö-, matka- ja oleskelukulujen että posti- ja televiestintäkulujen osalta. Kokousten tulkkauksesta sekä asiakirjojen kääntämisestä ja jäljentämisestä aiheutuvista kuluista vastaa Euroopan yhteisö, lukuun ottamatta tulkkaukseen tai kääntämiseen heprean kieleen tai heprean kielestä liittyviä kuluja, joista vastaa Israel. Kokousten aineellisiin järjestelyihin liittyvistä kuluista vastaa kokoukset järjestävä sopimuspuoli.